Lav et referat af nedenstående tekst:

Tekst:
"Det var selvfølgelig Miki, seriemorderen Miki, og nu skulle jeg dø" Sætningen stammer fra børnebogen "Min kat er seriemorder". Og selvom det ikke umiddelbart lyder som noget for børn, så er det altså børnene, der har valgt bogen til vinder af dette års Orlapris inden for genren gys og spænding. - Det er helt vildt. Det er den bedste anerkendelse at få, at ens læseren synes, det man laver er godt, siger forfatteren bag, 32-årige Charlotte Kusk Berwald, som bor i Nørager med sin 15 måneder gamle søn og sin mand. Titlen som Orlaprisvinder kom meget bag på den nordjyske forfatter. - Jeg forventede at prisen ville gå til de store og kendte nominerede - eller en, som har prøvet at vinde en pris i forvejen, så et var helt vildt, nu da jeg er "den nye", siger Charlotte Kusk Berwald. Forfatter: bogen har fået lov at være rablende "Min kat er seriemorder" handler om drengen Nicklas, som opdager, at familiens kat vil slå ham ihjel. Ideen til bogen opstod, da Charlotte Kusk Berwald hjemmeunderviste en dreng ved navn Nicklas under coronapandemien, og han havde en skør kat. Nicklas gad heller ikke læse de bøger, de fik i skolen - så derfor satte Charlotte Kusk Berwald sig for at skrive noget, han god gad at læse. - Bogen har bare fået lov at være gal og rablede, og i sit helt eget spor. Og jeg tror netop, det er det, der tiltrækker ungerne - at jeg ikke prøver at lære dem noget, men at fortællingen bare får lov at være, siger hun og mener, at børnenes læselyst skal fanges tidligt. - Vi skal have dem til at læse, og så kan vi altid får dem til at læse stor litteratur senere, siger hun. Ville smide sin første bog i vandet Charlotte Kusk Berwald fik sin debut som børnebogsforfatter i 2012 med bogen Blodsøstre, der handler om fire efterskolevenner, der tager hævn. Men faktisk gik der et år fra bogen var færdig, til den blev udgivet. - Jeg havde overhovedet ikke travlt, jeg havde bare en glæde ved at skrive og arbejde med teksten, siger Charlotte Kusk Berwald. På en fisketur med sin far i en båd, stod hun da også med et USB stick i hånden med den eneste kopi, og tænkte: enten smider jeg den i vandet, eller også så udgiver jeg den. - På den ene side var jeg mega begejstret og håbede, at hele verden ville læse den, men på den anden side var jeg ikke sikker på, at jeg turde, siger hun. Nye bøger på vej Men hun smed ikke sit USB i vandet. Sidenhen er det blevet til fem bøger i gysergenren og to serier, der handler om heste. Derudover skriver hun for et hestemagasin. Og så har hun samtidig tid til at beskæftige sig med sin store passion - nemlig hestene. - Jeg har altid svoret, at jeg aldrig nogensinde skulle skrive om heste, fordi hestene skulle holdes for sig selv, og bøgerne skulle holdes for sig selv - men så kom jeg til at skrive en bog om heste, siger Charlotte Kusk Berwald og fortæller, at flere er på vej. For i det nye år udgiver hun intet mindre end ni nye hestebøger og efterfølgeren til "Min kat er seriemorder". - Nu har jeg haft det sjovt med den, så nu skal forlaget have det sjovt med den, og så til sommer er der forhåbentlig en masse læsere, der skal have det sjovt med den, siger hun.

Referat:
Den nordjyske børnebogsforfatter Charlotte Kusk Berwald har vundet Orlaprisen 2022 i gysergenren for sin børnebog: Min kat er seriemorder.